OpenLLM-France/wikimedia huggingface dataset:
# Espainiako Defentsaren Estatu Nagusia

Espainiako Defentsaren Estatu Nagusia (gaztelaniaz: Estado Mayor de la Defensa) Espainiako Indar Armatuen aginte gorena da.
Defentsa Nazionaleko 5/2005 Lege Organikoak agintzen du eta honen helburuak, estrategia militarra eta operazio militarren eraketa dira. Aginte honen buruzagia, Defentsaren Estatu Nagusiaren Burua da, eta egungo Burua Fernando Alejandre Martínez jenerala da. Honek Madrilen du egoitza nagusia. Hauek dira erakunde nagusiak:
* Defentsaren Aginte Elkartu Gorena
* Operazio Agintea
* Indar Armatuen Inteligentzia Zentroa
* Ziberdefentsako Aginte Elkartua
* Defentsaren Estatu Nagusiaren Koartel Nagusia
** Estatu Nagusiko Buruen Kontseiluko Idazkaritza Iraunkorra
** Defentsaren Estatu Nagusiko Buruaren Idazkaritza
** Alor Ekonomikoko Buruzagitza
** Giza Baliabideetako Buruzagitza
** Segurtasun eta Zerbitzuetako Buruzagitza
* Erakunde operatibo irakunkorrak
** Itsas Zaintza eta Segurtasun Agintea
** Aireko Operazio eta Defentsa Agintea
** Larrialdi Unitate Militarra

## Ikus, gainera

* Espainiako Indar Armatuak
* Espainiako Defentsa Ministerioa

## Erreferentziak

* ↑ Defentsaren Aginte Gorenaren webgunea Defentsa Ministerioa, Espainia.
# Espainiako Drama Literaturaren Sari Nazionala

Espainiako Drama Literaturaren Sari Nazionala (gaztelaniaz: Premio Nacional de Literatura Dramática) 1992tik Espainiako Kultura Ministerioak ematen du. Honen bidez estatuan lau hizkuntza ofizialetan argitaratutako lan dramatiko onena saritu nahi da.

## Saria jaso duten euskal hiritarrak

Zenbait urtetan euskal hiritarrek sari hau jaso dute:
* 1993: Alfonso Sastre: Jenofa Juncal
* 2002: Ignacio Amestoy: Cierra bien la puerta
Inoiz ez du euskaraz idatzitako lan dramatikorik saritu.

## Sarituak

* 1992: Francisco Nieva:El manuscrito encontrado en Zaragoza
* 1993: Alfonso Sastre: Jenofa Juncal
* 1994: José María Rodríguez Méndez: El pájaro solitario
* 1995: Josep Maria Benet i Jornet: E. R.
* 1996: Sergi Belbel: Morir
* 1997: Manuel Lourenzo: Veladas indecentes
* 1998: Jerónimo López Mozo: Ahlán
* 1999: Agustín García Calvo: Baraja del rey don Pedro
* 2000: Domingo Miras: Una familia normal; Gente que prospera
* 2001: Jesús Campos García: Naufragar en Internet
* 2002: Ignacio Amestoy: Cierra bien la puerta
* 2003: Fernando Arrabal: Carta de amor (como un suplicio chino)
* 2004: José Sanchís Sinisterra: Terror y miseria en el primer franquismo
* 2005: Alberto Miralles: Metempsicosis
* 2006: Santiago Martín Bermúdez: Las gradas de San Felipe y empeño de la lealtad
* 2007: Rubén Ruibal: Limpeza de sangue (Limpieza de sangre)
* 2008: Miguel Romero Esteo: Pontifical
* 2009: Paco Bezerra: Dentro de la tierra
* 2010: Lluïsa Cunillé: Aquel aire infinito
* 2011: José Ramón Fernández: La colmena científica o el café de Negrín
* 2012: Angélica Liddell: La casa de la fuerza
* 2013: Juan Mayorga: La lengua en pedazos
* 2014: Manuel Calzada Pérez: El Diccionario
* 2015: Laila Ripoll eta Mariano Llorente: El triángulo azul
* 2016: Lola Blasco: Siglo mío, bestia mía
* 2017: Alfredo Sanzol: La respiración
* 2018: Yolanda García Serrano: ¡Corre!
* 2019: Alberto Conejero: La geometría del trigo
* 2020: Guillem Clua: Justicia
* 2021: Pablo Remón: Doña Rosita, anotada, Fantasmas liburuan sartua
* 2022: Josep Maria Miró: El cos més bonic que s'haurà trobat mai en aquest lloc
* 2023: Paula Carballeira: As alumnas

## Ikus, baita ere

* Espainiako Saiakera Sari Nazionala
* Espainiako Narratiba Sari Nazionala
* Espainiako Poesia Sari Nazionala
* Espainiako Haur eta Gazte Literaturaren Sari Nazionala
* Espainiako Letren Sari Nazionala

## Kanpo estekak

* Sarituak Espainiako Kultura Ministerioaren weborrian.
* Datuak: Q956461
# Espainiako Emakumeen Elkarte Nazionala

Espainiako Emakumeen Elkarte Nazionala (gaztelaniaz: Asociación Nacional de Mujeres Españolas) emakumeen sufragismoa eta emakumeen eskubideak defendatzen zituen Espainiako elkartea izan zen. 1918an sortu zen eta 1936an itxiarazi zuten.

## Hasieran (1918)

Espainiako Emakumeen Elkarte Nazionala Madrilen sortu zen eta emakumeen eskubide zibil eta politikoak defendatzen zituen.
Consuelo Gonzalez Ramos eta Maria Espinosa de los Monteros eta Elisa Soriano Fisher-ek 1918ko azaroan sortu zuten.
1919an sartu ziren "Espainiko Kontseilu Feminista" konbinatuz, beste talde batzuekin batera: Bartzelonako "Gizarte Aurrerakoia Emakumeak" eta "Emakumeen Etorkizuna", eta Valentziako "Concepción Arenal Gizartea" eta "Emakumeen Aurrerapen Elkartea".
Hasierako urteetan, Maria Espinosa de los Monteros azaldu zen burukide bezala "Espainiko Emakumeen Elkarte Nazionala" kontseiluan. Ondoren Dolores Velasco, lehendakari-orde zena. Bere sabelean jaio zen "Gazte Unibertsitateko Emakumea" 1919an.
Ez zuen inoiz laguntzarik jaso alderdi politikotik ezta eliz hierarkiatik, eta bazkideen ekarpenekin mantendu zen. Inoiz ez zuen leku egoki bat eduki, eta bilerak beren liderren etxeetan egiten ziren.
"Espainiako Emakumeen Elkarte Nazionalaren iturri nagusia Munduko Emakumea aldizkaria da; 1921etik eta 1936ra argitaratu zen. Zuzendaritza Benita Asas Manterola eskola publikoan irakasle izan zenak hartu zuen, aldi berean, burukide izan zen 1924tik 1932ra, Julia Peguero Sanzek ordezkatu zuen 1936 arte.

## Alderdi politikoa: Ekintza Politiko-Feminista Askatuta (1934)

1934an, "Espainiko Emakumeen Elkarte Nazionala" mugimendu feminista artikulatu ahala, alderdi politiko bat sortu nahi zuten, eta, "Ekintza Politiko-Feminista Askatua" eratu zuten. Arrakastarik gabe baina 1936an Fronte Popularrean integratzen saiatu ziren.

## Erreferentziak

* ↑ https://pobladoresrurales.files.wordpress.com/2010/08/mujeres-en-las-calles-de-guadalajara.pdfConsuktado%5B%5D 20an urtarrila 2016

## Bibliografia

* Johnson, Roberta (2003). Genero eta Nazio espainiako Modernista Eleberria. Vanderbilt Unibertsitateko Prentsa. ISBN 9780826514370.
* artehistoria
* hemeroteca digitala, Espainiako Liburutegi Nazionala
* Korrespondentzia Espainia,12/3/1919, urte LXX, num 22.308 in filosofia.org

## Kanpo estekak

* Datuak: Q5708882
# Espainiako Emakumezkoen Challenge Liga

Espainiako Emakumezkoen Challenge Liga :
| Sorrera | 2021 |
| Eremua | Espainiar Estatua |
| Parte hartzaileak | 16 (multzo bakarra) |
| Maila | 2 |
| Igoera | Endesa Ligara |
| Jaitsiera | Liga 2ra |
| Garaipen gehien | hainbat (1) |
| 2024ko Txapelduna | Ardoi Fundazioa |
| Webgune ofiziala ||
Espainiako Emakumezkoen Challenge Liga (gaztelaniaz: Liga Femenina Challenge) Espainiako emakumezkoen saskibaloi txapelketa da. 2021ean sortu zen eta Liga sistemako bigarren maila da.

## Egitura

16 talde dituen multzo bakar batez osaturik dago eta bi itzulitara jokatzen da. Fase erregularreko txapelduna zuzenean igotzen da Endesa Ligara eta 2. eta 9. postuen artean gelditzen direnek igoera play-offak jokatzen dituzte igoko den bigarren taldea zein den erabakitzeko.

## Palmaresa

| Denboraldia | Txapelduna | Txapeldunordea |
| 2021-22 | Barça CBS | Club Baloncesto Jairis |
| 2022-23 | ISE Costa de Almería | Unicaja Mijas |
| 2023-24 | Ardoi Fundazioa | Fustecma NBF Castelló |

## Euskal taldeak

| Taldea | Garaipenak | Parte hartzeak |
| Ardoi Fundazioa | 1 (2024) | 2022, 2023, 2024 |
| Iraurgi SB | 0 | 2022, 2023 |

## Kanpo estekak

* (Gaztelaniaz) Webgune ofiziala
* Datuak: Q111601993
# Espainiako Eliza Ebanjelikoa

Espainiako Eliza Ebanjelikoa (gaztelaniaz: Iglesia Evangélica Española) espainiar kristau-sinesbide protestantea da. Erreformatutako hainbat konfesiotako komunitateak biltzen ditu, hala nola presbiterianoak, kongregazionalistak, metodistak, luteranoak eta valdotarrak. 1869an sortu zen, XVI. mendeko Erreformaren hasierako adierazpide gisa ezarri zenean. Sinodo Orokorra da bere agintaritza nagusia, tokiko komunitateek demokratikoki hautatutako ordezkariek osatua. Bere barnean Bilbon eta Donostian egoitzak zituen Batasun Ibero-Ebanjelikoa (gaztelaniaz: Unión Ibero-Evangélica) kongregazionalista hartu zuen. Mundu Zabaleko Aliantza Erreformatuaren kidea izan zen.

## Erreferentziak

* ↑ (Gaztelaniaz) Acerca de la Iglesia Evangélica Española. .

## Kanpo estekak

* Datuak: Q2306726
* Multimedia: Spanish Evangelical Church / Q2306726
# Espainiako Elizako Liburuzainen Elkartea

Espainiako Elizako Liburuzainen Elkartea (ABIE bezala ezagutua; gaztelaniaz: Asociación de Bibliotecarios de la Iglesia en España) eremu nazionaleko elkarte kanoniko publikoa da, irabazi-asmorik gabekoa, Espainiako Gotzainen Batzarrak 1993an, Elizaren ondare bibliografikoaren babes, zaintze eta zabalkunderako sortutakoa. Artxibistika, Bibliotekonomia, Dokumentazio eta Museistika Elkarteen Espainiar Federazioko (FESABIDeko) kide diren 20 elkarte eta kolegio profesionaletako bat da. Halaber, Teologiari buruzko Europar Liburutegi Elkarteko kide ere bada (BETH: Bibliothèques Européennes de Théologie, frantseseko siglekin ezagutua; European Theological Libraries, ingelesez). Gaur egun, Espainiako Elizako Liburuzainen Elkarteak 60 bazkide inguru ditu.
Bere estatutuen II. Kapituluko 6.1 artikuluaren arabera, Elizako edozein liburutegi edo dokumentazio-zentroetako (nahiz kapitularrak, elizbarrutikoak, parrokialak, gotzain-zentrokoak… izan) liburuzain edo liburutegiko laguntzaile kargu egonkorra duela egiaztatzen duten guztiek osatzen dute elkartea.
Bi dira Espainiako Elizako Liburuzainen Elkartearen jarduera nagusiak : bazkideen heziketarako ikastaro tematikoak egitea, eta 2007tik aurrera, urteroko Jardunaldi Teknikoak ospatzea, nagusiki Madrilen, azken urteetan beste hainbat lekutan ospatu badira ere. 2007 eta 2017 bitartean, Jardunaldiak Madrilen ospatu ziren, gehienetan (2013 eta 2017 bitartean) San Damaso Eliz Unibertsitatean. 2018an ekin zitzaion Jardunaldien deszentralizazioari eta 2018tik 2020ra Kordoba, Oviedo eta Salamancan garatu dira, hurrenez hurren. Jardunaldi hauek, liburutegiok kudeatzen dituzten profesional eta tekniko guztien elkartze eta bilera puntu nagusi eta garrantzitsuen bihurtu dira iritzi eta esperientziak aurkezteko eta ezagutzen arloan eguneratzeko. Jardunaldiak Kultura Ondarerako Espainiako Gotzainen Batzarreko Batzordearekin elkarlanean antolatzen dira.
2010. urtean, Ignacio Larramendi Fundazioaren babespean, “Liburutegiko praktika onen” saria antolatu zuen, Madrileko San Gabriel Ikastetxeko liburutegia irabazle izan zelarik.

## Erreferentziak

* ↑ Sánchez Becerra, Sara. El fondo local de una biblioteca eclesiástica: memoria de prácticas en la Biblioteca del Seminario Diocesano de Monte Corbán (Tesisa) (Gaztelaniaz). Santander: Kantabriako Unibertsitatea. Filosofia eta Letretako Fakultatea, 2018, 7 or. «En el ámbito del patrimonio bibliográfico entra en juego la labor de la Conferencia Episcopal Española (CEE), la Asociación de Bibliotecarios de la Iglesia en España (ABIE) y las bibliotecas eclesiásticas, que velan por dicho patrimonio, asegurándose del cumplimiento de las tareas relacionadas con su conservación y tratamiento.»
* ↑ «Estatutos» (Gaztelaniaz). ABIE. [Kontsulta: 2020ko martxoaren 5ean].
* ↑ «Cursos» (Gaztelaniaz). ABIE. [Kontsulta: 2020ko martxoaren 5ean].
* ↑ «Jornadas» (Gaztelaniaz). ABIE. [Kontsulta: 2020ko martxoaren 5ean].
* ↑ «Premio ABIE de Bibliotecas (2010)» (Gaztelaniaz). Aliesprofesor.es. [Kontsulta: 2020ko martxoaren 5ean].

## Kanpo estekak

* Datuak: Q87098871
# Euskaraz Berbetan

Euskaraz Berbetan Bermeoko (Bizkaia) euskara-elkartea da. 1994an sortu zen, Bermeon euskararen erabilera berreskuratu eta bultzatzeko helburuarekin. Urtean zehar hainbat ekitaldi antolatu ohi ditu; hala nola, Euskal eguna udaberrian, ipuin, kantu eta komiki lehiaketa, nahiz asteburu kulturalak Sara eta Leitzako kultura-taldeekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12257631
# Euskararen legea

Euskararen legea honakoa izan daiteke:
* 1982ko Euskal Autonomia Erkidegoko euskararen legea, EAEn indarrean dagoena.
* Euskararen Foru Legea, Nafarroan indarrean dagoena.
# Fallen Angel

Fallen Angel 1945ean Otto Premingerek ekoiztu eta zuzendutako filma da. Antzezle nagusiak Alice Faye, Dana Andrews, Linda Darnell, eta Charles Bickford izan ziren. Ezagun da Alice Fayek harrapatu zuen haserreagatik, 20th Century Fox konpainiako Darryl F. Zanuck nagusiak txarto tratatu zuen eta. Fayek estudioetatik alde egin eta ez zuen 1962ra arte film gahiagotan parte hartu.

## Argumentua

* Oharra: Atal honek istorio osoa edo amaiera argitzen du.
Eric Stanton (Dana Andrews) Kaliforniako Walton herrira ailegatu da eskutsik. Aurrez aurre topatzen duen lehen tabernan Stella (Linda Darnell) ezagutuko du, herriko neska ederra. Nondik heldu diruari Madley profesorearengana (John Carradine) joko du, inguru hartan arrakasta handi barik dabilen parapsikologo eta hizlariarengana. Stantonek eskarmentua du publizitatearen munduan eta horretaz baliatuko da Madleyren jendeaurreko saioak sustatzeko. Herrian ospe handikoak dira Mills ahizpak, Clara (Anne Revere) eta June (Alice Faye). Berauek konbentzituz gero, herritar gehienak hurbilduko dira Madleyren ikuskizunera, eta horretan saiatuko da Stanton. June koitadua limurtuko du iruzutiak, nahiz eta aldi berean Stellarekin harreman sutsua izan.

## Aktoreak

* Bruce Cabot... Dave Atkins
* Percy Kilbride... Pop

## Kanpo estekak

* (Ingelesez) Filma IMDB atarian
* Datuak: Q301132
# Falling Down

Falling Down (euskaraz Amilduz) 1993ko Joel Schumacher estatubatuar zinema zuzendariaren ekintza filma bat da. Michael Douglas, Robert Duvall, Barbara Hershey, Rachel Ticotin, Frederic Forrest eta Tuesday Weld aktoreek antzeztu zuten.
Izenburuak protagonistaren gainbehera mentala adierazten du eta London Bridge Is Falling Down ("Londresko Zubia Erortzen Ari Da") ingeles sehaska kanta eta doinu herrikoi ospetsutik hartua dago, filman zehar maiz entzun daitekelarik.
1993ko Canneseko Zinemaldian Urrezko Palmaren izendapena jaso zuen.

## Argumentua

Oharra: Atal honek istorio osoa edo amaiera argitzen du.
Los Angeles hirian bereziki bero kiskalgarria egin duen egun batean auto iladak sortu dira, haietako batean ordurarte hiritar arrunt, lasai eta orekatua zirudien William Fosterek (Michael Douglas) bapateko krisialdi mentala jasan eta bere alde bortitz eta suntsitzaileena piztu zaio, inguruan duen edonorren aurka joko duelarik. Bill Foster eguneroko frustrazioak nola edo hala gainditzen saiatzen den gizon arrunta da, bere asmo bakarra etxera lehen bai lehen itzultzea delarik. Hiriko polizia saileko Martin Prendergast sarjentua (Robert Duvall) gizon honen oldarkeria eta bortizkeriari amaiera jartzen saiatuko da.

## Aktoreak

* Michael Douglas: William "D-Fens" Foster
* Robert Duvall: Martin Prendergast sarjentua
* Barbara Hershey: Elizabeth "Beth" Trevino
* Rachel Ticotin: Sandra Torres detektibea
* Tuesday Weld: Amanda Prendergast
* Frederic Forrest as Nick, Army surplus store owner
* Michael Paul Chan: Lee jauna, korear dendaria
* Steve Park: Brian deteektibea
* Vondie Curtis-Hall: ekonomikoki onuragarria ez den gizona
* Lois Smith: Fosteren ama
* Joey Hope Singer: Adele Foster-Trevino
* Raymond J. Barry: Yardley kapitaina
* D. W. Moffett: Lydecker detektibea
* Dedee Pfeiffer: Sheila Folsom, Whammy Burger hanburgesa jatetxeko langilea

## Kanpo estekak

* Falling Down filmaren IMDBko fitxa irakurgai (Ingelesez)
* Datuak: Q289598
# Fallen

Fallen 1998ko Gregory Hoblit estatubatuar zinema zuzendariaren thriller filma bat da. Denzel Washington, John Goodman, Donald Sutherland, Embeth Davidtz, James Gandolfini eta Elias Koteas aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
John Hobbes (Denzel Washington) polizia detektibeak Edgar Reese (Elias Koteas) serieko hiltzailea atzeman eta hura epaitu eta exekutatzen dutenean kasua amaitutzat joko du. Beranduago, Hobbes deteektibea aurreko kasuan Ressek erabili ohi zuen hiltzeko metodologia berbera erabiltzen ari den kasu berri batean murgilduko da. Hobbesek beste antzeko kasuekin parekatuz eta bere eskarmentuaren arabera hiltzailea Reeseren imitatzailea ez dela frogatu ahal izan du, aldiz, bai ordea Reeseren gorputzaz jabetu zen Azazel aingeru-deabrua, hura exekutatu zutenean haren gorputik atera eta hilketa berriak burutzen dituen aldiro pertsonetik pertsonara jauzika ibili eta Hobbes izutuarazi nahia dabilelarik. Reeesen izpiritu gaizto horri aurre egiteeko asmoz Hobbesek teologia eta deabruei buruzko teoriak aztertuko ditu, haietan zeozer topatu eta Reeesetaz jabetu zen deabruaren aurka borrokatzeko itxaropen baten bila.

## Aktorak

* Denzel Washington — John Hobbes
* John Goodman — Jonesy
* Donald Sutherland — Stanton tenientea
* Embeth Davidtz — Gretta Milano
* James Gandolfini — Lou
* Elias Koteas — Edgar Reese
* Gabriel Casseus — Art
* Michael J. Pagan — Sam Hobbes
* Robert Joy — Charles Olom

## Kanpo estekak

* Fallen filmaren IMDBko fitxa irakurgai (Ingelesez)
* Datuak: Q162225
# Fallin (Stirling)

Fallin, Eskoziako gaeleraz: Faillean Innis, Eskoziako udalerri bat da, Stirling konderrian.

## Kanpo estekak

* Datuak: Q5432280
* Multimedia: Fallin, Stirling / Q5432280
# Falling (2020ko filma)

Falling, 2020ko Viggo Mortensenek zuzendutako film dramatiko bat da. Mortensen beraz gain, Lance Henriksen, Terry Chen, Sverrir Gudnason, Laura Linney, Hannah Gross eta David Cronenberg aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
John Petersen Eric mutil-lagunarekin eta Monica bien alabatzakoarekin bizi da Kalifornian. Willis haren aitak, nekazari tradizional eta kontserbadorea, Los Angelesera bidaiatzea erabaki du, eta Johnen etxean geratuko da erretirorako tokirik egokiena aurkitu arte. Etxean dagoen bitartean, aita-semeen munduek talka egingo dute bortizki, eta zauri zaharretan zirikatzea eta beste batzuk irekitzea ekarriko du, elkar onartu eta barkatzeko bidaian.

## Aktoreak

* Viggo Mortensen: John Peterson
** William Healy: 15 urteko John Peterson
** Grady McKenzie: John Peterson gaztea
** Etienne Kellici: John Peterson txikia
* Lance Henriksen: Willis Peterson
** Sverrir Gudnason: Willis Peterson gaztea
* Laura Linney: Sarah Peterson
** Ava Kozelj: 10 urteko Sarah Peterson
** Carina Battrick: Sarah Peterson txikia
* Hannah Gross: Gwen Peterson
* Terry Chen: Eric Peterson
* David Cronenberg: Proktologoa
* Piers Bijvoet
* Bracken Burns: Jill
* Gabby Velis: Monica Peterson

## Erreferentziak

* ↑ «Falling - Donostia Saria Emanaldiak» Donostiako Zinemaldia.

## Kanpo estekak

* IMDBko fitxa irakurgai (Ingelesez)
* Datuak: Q65084732
# Fallbrook (Kalifornia)

Fallbrook Ameriketako Estatu Batuetako erroldak esleitutako leku bat da. San Diego konderrian dago, Kalifornia estatuan. 32.267 biztanle ditu, 45,423965 kilometro koadroko azaleran banatuta.

## Ikus, gainera

* San Diego konderria

## Kanpo estekak

* Datuak: Q1279784
* Multimedia: Fallbrook, California / Q1279784
# Etengabeko prestakuntza

Etengabeko prestakuntza edo etengabeko ikaskuntza langileek euren oinarrizko ikasketak burutu ondoren enpresa edo beste erakunde baten baitan egiten dituzten ikasketa berezitu eta bestelako trebakuntza ekintzen multzoa da, euren prestakuntza osatu edo berritzeko edota bestelako lanbide baterako prestakuntza lortzeko. Pertsona helduekin egin ohi den prestakuntza bada ere, ez da helduen hezkuntzarekin nahastu behar, azken honek kultura arloko hezkuntza orokorra eskaintzen duen bitartean, etengabeko prestakuntzak langileak jardun behar duen arloko gai berezituak soilik hartzen baititu.
Etengabeko ikaskuntza arrazoi pertsonal edo profesionalak direla eta, "etengabeko, borondatezko eta norberaren motibazioan"oinarritzen den ezagutza bilatzean datza. Horregatik, gizarte integrazioa, herritartasun aktiboa eta garapen pertsonala hobetzea ez ezik, iraunkortasun pertsonala, lehiakortasuna eta enplegagarritasuna ere hobetzen ditu.
"Leslie Watkins"ek sortutako "etengabeko ikastuna" terminotik dator, eta bai Clint Taylor irakasleak (CSULA) zein Temple City Unified School District-eko superintendenteak erabili zuten 1993. urtean eskolako helburuen adierazpena definitzeko. Terminoak ez du adierazten ikaskuntza haurtzarora edo ikasgelara soilik mugatuta dagoenik, baizik eta bizitza osoan zehar eta hainbat egoeratan aurkeztu eta garatzen dela. Allen Tough (1979), Kanadako hezitzaile eta ikertzailea, adierazi du ia ikaskuntza planen %70 batek prestatutakoak direla.
Azken berrogeita hamar urteetan, etengabeko berrikuntza eta aldaketa zientifiko eta teknologikoek eragin sakonak izan dituzte ikaskuntza ulertzen dugun moduan. Ikaskuntza jada ezin da banandu leku eta denbora konkretu batean (eskola) non ezagutza eskuratzen den, eta leku eta denbora batean non ezartzen dugun ikasitakoa (lana). Horren ordez, ikaskuntza etengabe gertatzen da gure eguneroko elkarrekintzetan eta gure inguruko munduan. Ikaskuntza formala zein informalaren moldeak sortu eta trukatu daitezke, baita norberarengana bideratutako ikaskuntza ere.

## Erreferentziak

* ↑ Department of Education and Science (2000). Learning for Life: Paper on Adult Education. Dublin: Stationery Office
* ↑ Commission of the European Communities: "Adult learning: It is never too late to learn". COM(2006) 614 final. Brussels, 23.10.2006.
* ↑ The Adult's Learning Projects, A Fresh Approach to Theory and Practice in Adult Learning p.1
* ↑ Fischer, Gerhard (2000). "Lifelong Learning - More than Training" in Journal of Interactive Learning Research, Volume 11 issue 3/4 pp 265–294.

## Kanpo estekak

* Datuak: Q828748
# Eteneta I (multzo megalitikoa)

Eteneta I Adarra mendiko Agerreko Zabala izeneko lepoan dagoen bi harrespilen multzoa da, horietako bat ortostato edo zutarri altu batekin batera. Adarra mendiko gailurraren eta Onddo mendiaren artean daude harrespilak, elkarrengandik 250 metroko distantzian eta itsas mailatik 702 metroko garaieran.
Harrespileko zutarri nagusiak 2,5 metroko garaiera du. K. Mariezkurrenak topatu zuen, une hartan eroria eta belarrez estalia zegoen eta soilik bere gainaldeko muturra ikus zitekeen, harrespiletik bi metro ingurura. Topatu bezain azkar berriz ere zutik jarri zuten, bere lehenbiziko kokalekua garbi ikusten baitzen. Monolitoak 3 metroko garaiera du.
Dekoratuta egongo zela uste da, batzuek aurpegia izan daitekeena eta kapa bat ikusi baitute.
Inguruan Eteneta II harrespila ere badago. Bata zein bestea Onddi-Mandoegi Estazio Megalitikoan daude.

## Erreferentziak

* ↑ (Gaztelaniaz) Menhir de Eteneta. Historia de Guipúzcoa.
* ↑ (Gaztelaniaz) Bueno Ramírez, Primitiva; De Balbin-Behrmann, Rodrigo; Bermejo, Rosa. (2005). «La estela armada de Soalar. Valle del Baztán (Navarra)» Trabajos de arqueología Navarra 18: 5-40. ISSN 0211-5174..

## Kanpo estekak

* Eteneta I, Munibe aldizkarian.
* Etenetako zutarria eta Adarra mendia. Euskal Mendiak.
* Datuak: Q19482368
* Multimedia: Eteneta I (cromlech) / Q19482368
# Estatu laiko

Estatu laikoa edozein erlijio-erakunde edo -konfesiotatik edo edozein erlijiotatik aparte funtzionatzen duen estatua (eta, hedaduraz, nazio edo herrialde bat) da, non agintari politikoak publikoki inongo erlijiorekin bat egiten ez duten eta sinesmen erlijiosoek politika nazionalean eraginik ez duten.
Zentzu hertsian, estatu laikoa izateak esan nahi du erlijio-erakunde edo -aitorpen orok ez duela esku-sartzerik haren gobernuan, ez botere legegilean, ez betearazlean, ez judizialean. Zentzu laxoan, estatu laiko bat erlijio-gaietan neutrala dena da, eta, beraz, ez du inolako erlijio-erakunde edo erlijio-aitortzarekiko laguntza edo aurkakotasun espliziturik edo inpliziturik. Garrantzitsua da adieraztea laiko deklaratzen diren estatu guztiak ez direla laikoak praktikan.
Estatu laikoa ez bezala, estatu akonfesionala da erlijio jakin bat ere atxikitzen ez dena eta ofizialtzat onartzen ez duena, nahiz eta zenbait erlijio-erakunderekin akordioak izan ditzakeen (lankidetzakoak edo laguntza ekonomikokoak, nagusiki).

## Erreferentziak

* ↑ (Ingelesez) Madeley, John T. S.; Zsolt, Enyedi. (2003). Church and state in contemporary Europe: the chimera of neutrality. Routledge, 14 or..
* ↑ González del Valle. (2005). Derecho eclesiástico español. (6. argitaraldia) Zizur Txikia: Thomson-Civitas ISBN 84-470-2391-5..

## Ikus, gainera

* Elizak egindako herri ondarearen matrikulazioa (Espainia)

## Kanpo estekak

* Datuak: Q859563